CELEX: 32013R0443
Language: fi
Date: 2013-05-07 00:00:00
Title: Komission täytäntöönpanoasetus (EU) N:o 443/2013, annettu 7 päivänä toukokuuta 2013 , tiettyjen tavaroiden luokittelusta yhdistettyyn nimikkeistöön

15.5.2013   
            
            
               FI
            
            
               Euroopan unionin virallinen lehti
            
            
               L 130/17
            
         KOMISSION TÄYTÄNTÖÖNPANOASETUS (EU) N:o 443/2013,
   annettu 7 päivänä toukokuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä toukokuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote, joka esitetään tullille pieninä, juustolla maustettuina, kaaren muotoisina paloina ja jonka aineosina ovat maissijauho, kasviöljy, juustojauhe (hiivauute, väriaineet), maitojauhe, suola, tärkkelys ja dekstroosi.
                  Tuote valmistetaan kuivatusta, murskatusta maissista (karkeasta maissijauhosta), joka kostutetaan vedellä (6–9 prosenttia). Vesi lisätään prosessiaineeksi. Seos syötetään suuressa paineessa ja korkeassa kuumuudessa puristuskoneeseen. Ilmanpaineen kohdatessaan tahna laajenee.
                  Puristusprosessi tapahtuu 150 °C:ssa. Puristamisen jälkeen tuote kuivataan ja sitä paahdetaan hieman 120–130 °C:ssa sähkökuivurissa. Tämän jälkeen tuote syötetään päällystysrumpuun, jossa se päällystetään öljyn ja kuivatavaroiden seoksella.
                  Tuote on pakattu vähittäismyyntiä varten nettopainoltaan 34–450 gramman pakkauksiin.
               
               
                  1904 10 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 1904, 1904 10 ja 1904 10 10 nimiketekstien mukaisesti.
                  Koska tuote on tehty paineen ja kuumentamisen avulla puristetusta maissitahnasta, sen katsotaan olevan tehty paisuttamalla. Sen vuoksi sen katsotaan olevan alanimikkeessä 1904 10 tarkoitettu viljasta ja viljatuotteista paisuttamalla tai paahtamalla tehty elintarvikevalmiste (ks. myös harmonoidun järjestelmän selitykset, nimike 1904, A kohta).
                  Luokittelu nimikkeeseen 1905 ei tule kyseeseen, sillä tuotetta ei ole tehty taikinasta eikä sitä ole kuumennettu lisää (ks. myös harmonoidun järjestelmän selitykset, nimike 1904, A kohdan viides kappale).
                  Tuote on sen vuoksi luokiteltava CN-koodiin 1904 10 10.